La 15 iunie 1812 Michał Sokolnicki a fost admis în serviciul militar al Franței ca general de brigadă în statul major al împăratului. El a fost responsabil cu serviciul de informații pe teritoriile lituaniene pe care Marea Armată le-a traversat la începutul Campaniei din Rusia, dar și cu activitățile de dezinformare și contrapropagandă. Membru încă al micului stat major imperial, Sokolnicki a fost rănit la 7 septembrie în Bătălia de la Borodino, dar a participat la luptele de la Maloiaroslaveț din 24 octombrie și de la Berezina din 26-29 noiembrie. La 2 mai 1813 a luptat la Lützen și în aceeași seară împăratul l-a trimis în Polonia. A participat la cea de-a doua parte a Campaniei din Saxonia în fruntea Diviziei 7 Cavalerie Ușoară din cadrul Corpului 4 Cavalerie al generalului Kellermann. S-a distins în Bătălia de la Leipzig (16-19 octombrie 1813) și s-a întors în Franța, împreună cu rămășițele Armatei Franceze.